सामग्री: अश्वाक असं नाव असलेल्या या तरुणीनं तिचा हा भयंकर अनुभव बीबीसीला सांगतिला. 

अश्वाक 14 वर्षांची असताना ISनं उत्तर इराकवर आक्रमण केलं. 

त्यानंतर त्यांनी अश्वाकसह हजारो यझिदी महिलांना सेक्स गुलाम म्हणून विकण्यात आलं. अश्वाकला ISनं 7000 रुपयांना विकलं होतं. शिवाय इतरही अनेक महिलांची विक्री केली होती.    

3 महिने बलात्कार आणि मारहाण सोसल्यानंतर तिला स्वतःची सुटका करून घेण्यात यश आलं. अश्वाक तिची आई आणि एका भावासोबत जर्मनीला पळून आली.

पण काही महिन्यांपूर्वी घडलेल्या प्रकारामुळे ती हादरून गेली. 

सुपरमार्केटच्या रस्त्यावर कुणीतरी हाक मारत आहे, असं तिच्या लक्षात आलं.   

"शाळेतून घरी येत असताना अचानक एक कार आली आणि माझ्यासमोर येऊन थांबली. तो समोरच्या सीटवर बसला होता. तू अश्वाक आहेस का, असं त्यानं मला जर्मन भाषेत विचारलं. या प्रकाराने मी खूप घाबरले," असं ती म्हणाली.  

"नाही. पण तू कोण आहे," अश्वाकने त्याला विचारले. 

"मला माहिती आहे तू अश्वाक आहेस आणि माझं नाव अबू हमाम आहे, असं तो म्हणाला. त्यानंतर तो माझ्याशी अरबी भाषेत बोलायला लागला. खोटं बोलू नकोस असंही मला दरडावलं," अश्वाक सांगते.   

"मी तुला ओळखतो. तू कुठे आणि कुणासोबत राहते हेही मला माहिती आहे," असं तो म्हणाला.

"जर्मनीतल्या माझ्या आयुष्याबद्दल त्याला सर्व काही माहिती होतं," अश्वाक पुढे सांगते.

जर्मनीत असा काही अनुभव येईल, याचा विचारही मी कधी केला नव्हता, असं अश्वाक सांगते. 

"माझ्यावर झालेले अत्याचार आणि वेदना विसरण्यासाठी मी माझं घर, देशही सोडला आणि जर्मनीला आले. पण ज्यानं मला कैदेत ठेवलं तो असा भेटेल आणि त्याला माझ्याबद्दल सर्व माहिती असावं हे मात्र अविश्वसनिय होतं," असं ती सांगते. 

'तुमच्या हृदयावरच हल्ला होतो'

घटना घडल्यानंतर 5 दिवसांनी अश्वाकनं पोलिसांत तक्रार केली. 

पोलिसांना सर्व माहिती दिल्याचं तसेच इराकमध्ये जे भोगाले तेही तिनं पोलिसांना सांगितले.  

आमचे अनेक नातेवाईक गायब आहेत, असं अश्वाकचे वडील सांगतात.

पोलीस अधिकाऱ्यांनी अबू हमामचं रेखाचित्र तयार केलं असून तो पुन्हा दिसल्यास लगेच संपर्क करा, असं अश्वाकला सांगितलं आहे. 

सुपरमार्केटचं CCTV फुटेट तपासण्याची मी विनंती केली पण तसं काही झालं नाही, असं अश्वाक सांगते.  

"मी एक महिना वाट पाहिली पण या संदर्भात काहीच घडलं नाही," असं ती म्हणाली.  

'तो' परत समोर येईल या भीतीनं तसंच 4 बहिणींना...\nमागील सामग्री खालीलप्रमाणे सारांशित केली जाऊ शकते:
एका यझिदी तरुणीला Islamic Stateनं (IS) सेक्स गुलाम म्हणून विकलं होतं. तिनं कशीबशी स्वतःची सुटका करून घेत जर्मनी गाठलं. पण ज्या व्यक्तीला तिला विकलं होतं तोच व्यक्ती जर्मनीत तिच्या समोर आला.